Polomolok

An Polomolok sarong primera klaseng banwaan sa probinsya kan South Cotabato, Filipinas. Namumugtak sa pagtangaan kan syudad nin General Santos asin Tupi. Masabi pa, an banwaan na ini erokan kan Dole Philippines, saro sa pinakadakulang pawa' nin pinyahan igdi sa nasyon. An designadong zip code kaini iyo  . 
Sosog sa sensus kan , igwa ining  katawong nag-eerok digdi sa  kaharongan. 

Igwa ining sukol na  kilometro kwadrado.

Mga Barangay
An Polomolok nababanga sa 23 barangay.

</td>

Mayor na mga Produkto

Pinya

An Dole Philippines Incorporated iyo an pinhakadakula na kompanya na damay sa pagpatubo, pagproseso asin pag-eksportar nin presko asin de-latang pinya. Kan taon 2004, an  hiwas nin daga natatanoman nagt'abot nin 15,507.872 ektarya. Ini nagproprodusir nin 31.94 metro toneladang pinya sa lambang ektarya. An industriyang ini na namumugtak sa Bgy. Cannery Site, nagtaong trabaho sa 6,000 katawo. Ini na an konsideradong pinakadakulang parabuhis sa munisipyo.

Mais

An  mais an ika-duwang dakulang produkto kan munisipyo. An datos hale sa opisina Municipal Agriculturist nagbuyagyag na kan taon 2003 3,931 na ektarya o 13.46% kan total na kultibadong daga na agrikultural natatanom sa mais. An 1,236 ektarya kaini natatanoman nin tradiysonal na mais sa kasyahan na produksyon nin 3.20 MT/ektarya asin 2,695 ektarya sa hybrid na mais  na may kasyahan na produksyon na 4.0 MT/ektarya. An mayor na nagmamais iyo an mga Barangay Klinan 6, Glamang, Landan, Silway 8 asin Upper Klinan. An 30% kan populasyon mais an aro-aldaw nindang kinakakan. 

Paroy

An paroy saro man sa mayor na pananom asin produkto kan munisipyo. Sa total na populasyon, 70% kaini maluto (sinapna) an aro-aldaw na kakanon. An opisina ksn Municipal Agriculturist nagreport na kan taon 2004 445 ektarya an pinagtanoman nin paroy, na 300 sana kaini may patubig, 45 kaba'ban, asin 100 na ektarya langtad. An may patubig na paroyan 2.5 beses natanom sa taon asin an nasarig sana sa oran sarong beses sana sa laog kan taon. Alagad, kulang an produksyoin asin dai makahipno sa pangangaipo kan mga residente kaya namamakal pa nin paroy sa ibang lugar.

Asparagus

An rekord kan Departmento nin Agrikultura nagpahiling na 1,435.52 ektarya an may tanom na asparagus. An mga pawa' nin asparagus yaon  sa Barangay Sulit, Sumbakil, Crossing Palkan, Bentung, Lapu, Pagalungan, Lumakil, Rubber asin sa Magsaysay. An mga paratanom nadadara an saindang produkto sa eksport gibo kan may mga kontrata sinda sa Marsman-Drysdale Agri-Ventures and Tropifresh. Anoman na sobra sa eksport nadagos sa lokal na merkado asin ginagamit man ini padagos sa pagpataba kan mga baka.

Mga gulayon

Sa Barangay Palkan, Kinilis, Maligo, Sumbakil asin sa Koronadal Proper yaon an mga gulayan huli kan malipot an klima asin bagbag an daga. An mga paraoma ogaring dai makaprodusir nin dakul huli sa kakulangan nin puhunan asin dara kan nababa-nataas na maray an presyo

Produksyon sa Livestock asin poultry

Huli sa klima asin sa bugtak kan daga, nababagay an pag'ataman nin mga manok, orig asin baka. Sa agri-livestock na produksyon nag'abot man na 80 ektarya o 0.27% kan total na kadagaan an napanongod sa pag-ataman nin siring na mga hayop.

Kan taon 2006, ipinagreport kan Municipal Agriculturist na 322,628 na payo nin livestock an inaatman sa munisipyo. An pinakadakul iyo an sa manokan na igwang 271,420 payo kun saen 3,639 mga gunakan, 17,852 ataman sana sa natad, asin 249,929 pang-komersyal na pinag'aataman na nakakontrata sa mga iba-ibang kompanyang agrikultural, arog kan RFM, Vitarich, asin Swift. An sunod iyo an origan na may 23,719 na payo kun saen 10,970 ataman sana sa natad, asin 15,113 na payo inaataman na pankomersyal. siring man sa baka igwang 24,491ng payo kun saen 2,065 kaini inaataman sana sa natad asin 24,426 pigpapataba para sa komersyal na produksyon sa bakahan kan Monterey asin DEALCO.

An suplay alagad  kan livestock nagkukulang para sa lokal na merkado gibo kan kadakulan kan produksyon dinadara sa iba-ibang parte kan nasyon kaya nasarig na sana sa mga lokal na paraataman sa paghipno kaini arog kan mga paraataman sa ibang parte kan  probinsya.

Turismo

MOUNT MATUTUM

An bukid na ini paboritong dumanan kan mga paratukad na turista. May langkaw ining 2,286 na metro.

SALKAK CAVE

Lungib ining magayonon pagparasulok-sulokan gibo kan mga tanawon sa laog na pano kan inaapod na stalactites (mga nagtagas na turo nin depositong mineral )  asin stalagmites (mga depositong mineral nagtubo sa salog kan lungib). Yaon man igdi an hoyop kan duros na malipot asin sa palibot an mga burabod asin busay na pwdeng parigosan.

An Natures Bounty and Spring Hill Resort may mga busay na malipot maski panahon na nin tag-init. Dinadayong gayo ini kan mga harale pa sa Upper Valley asin sa probinsya kan 
Sarangani.
DOLE CANNERY

Para sa turista, dai kumpleto kun dai dalawon an mahiwas na patanoman asin pabrika kan Dole Cannery.

DOLE KALSANGI CLUB HOUSE

Para sa mga masiri na  parakakan, yaon an Dole Kalsangi Club House na nagtatangro nin mga Western asin Asian cusine asin inomon.

KALSANGI GOLF COURSE

Ini Golf course sa Kalsangi kun saen an  mga aficionado magoogmang gayo sa pagkawat.

TRAPPISTINE MONASTERY

Yaon man sa Landan an  Monasteryo kan mga Trappistine na mga madre.  Lugar ini nin matoninong na paghorophorop asin pagpangadye. Dinadayo ini kan mga deboto harale pa sa iba-ibang parte kan kinaban.

ESGUERRA FARM

An mahiwason na  Esguerra Farm sa Kawit, Maligo sarong lugar na angay na gayo sa eko-turismo.

Demograpiko

Toltolan

Mga panluwas na takod 
 PhilAtlas.com
 Philippine Standard Geographic Code
 Local Governance Performance Management System
Municipality of Polomolok Website
Gensan Exchange 
http://www.polomolok.com/ 

South Cotabato